ფილიპ დე შამპენი
ფილიპ დე შამპენი (ფრანგ. Philippe de Champaigne; დ. (ან მოინათლა) 26 მაისი, 1602, ბრიუსელი — გ. 12 აგვისტო, 1674, პარიზი) — ფრანგი ფერმწერი. 1621 წლიდან მუშაობდა პარიზში. ასრულებდა დეკორაციულ სამუშაოებს სასახლეებსა და ეკლესიებში. დაუახლოვდა იანსენისტებს (იხ. იანსენიზმი), ქმნიდა რელიგიურ სურათებს („საიდუმლო სერობა“, 1648, ლუვრი, პარიზი), ცალკეულ — („ა. ჟ. რიშელიე“, „ჯ. მაზარინი“) და ჯგუფურ („ორი მონაზონი“, 1662 ლუვრი, პარიზი) პორტრეტებს.